Өзбекстанда президент сынынан кейін бірнеше жол бекеті жойылды
"Өзбекстанда президент сынынан кейін бірнеше жол бекеті жойылды" | "https://abai.kz/post/63837"
TITLE: Өзбекстанда президент сынынан кейін бірнеше жол бекеті жойылды
URL: https://abai.kz/post/63837
META: "Өзбекстанда президент сынынан кейін бірнеше жол бекеті жойылды" | "https://abai.kz/post/63837"
DATE: 27.12.2017
AUTHOR(s): Abai.kz
TOTAL WORDS: 125
TEXT: Өзбекстан президенті Шавкат Мирзияев бірер күн бұрын халыққа арнаған жолдауында облыс арасында тұратын бірнеше жол-патрульдік бекеттерді сынға алған. Артынша бірқатар облыстарда ішкі патрульдік бекеттер алынып тасталған. Бірақ жол-патрульдік күзеттер облыс арасында жұмысын жалғастырып жатыр. Шавкат Мирзияев бекеттер сауда-экономикалық қарым-қатынасқа, ішкі және сыртқы туризмге кері әсерін тигізеді деген болатын. «Өздеріңіз ойлаңыздар, қазір біздің аумақта 60-тан астам бекет бар. Қатардағы азамат Хорезмнен Ташкентке көлігімен жету үшін, 17 бекеттен өтуі тиіс. Ферғана облысына баратындар 8 қосыннан өтеді», – деген еді президент. Осыған байланысты мемлекет басшысы күзеттер санын қысқартуды бұйырған. Әндіжандық жүргізушінің хабарлауынша, 23 желтоқсанда Алтынкөлден Әндіжанға кіреберістегі қосынды алып тастаған. – Бұл жерде инспекторлар себепсіз көліктерді тоқтатып, ақша алатын. Қазір мұндағы күзетті алып тастапты. Бекетте тек бір ғана милиционер тұр. Жүргізушілердің бәрі разы, – деді әндіжандық жүргізуші. Abai.kz
